
ประกาศสภาองค์การบริหารส่วนตำบลนาเรียง
เรื่อง กำหนดสมัยประชุมสามัญ ประจำปี พ.ศ.๒๕66 และสมัยประชุมสามัญสมัยแรกของปีถัดไป
**************************
ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม (ฉบับที่ 2) พ.ศ.2554 ข้อ ๑๑ และข้อ ๒๑ กำหนดให้ประธานสภาท้องถิ่นนำปรึกษาหารือเกี่ยวกับการกำหนดสมัยประชุมสามัญของสภาท้องถิ่น และพระราชบัญญัติสภาตำบลและองค์การบริหารส่วนตำบล               พ.ศ.๒๕๓๗ แก้ไขเพิ่มเติม (ฉบับที่ 7) พ.ศ.๒๕62 มาตรา ๕๓ ในปีหนึ่งให้มีสมัยประชุมสภาสมัยสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย สมัยประชุมสามัญสมัยหนึ่งๆ ให้มีกำหนดไม่เกิน ๑๕ วัน แต่ถ้าจะขยายออกไปอีกจะต้องได้รับอนุญาตจากนายอำเภอ  ซึ่งสภาองค์การบริหารส่วนตำบลนาเรียง ในคราวประชุมสภาองค์การบริหารส่วนตำบลนาเรียง สมัยสามัญ สมัยที่ 1 เมื่อวันที่ 15 กุมภาพันธ์ พ.ศ.๒๕66 ได้กำหนดสมัยประชุมสามัญ ประจำปี พ.ศ.๒๕66 และสมัยประชุมสามัญสมัยแรกของปีถัดไป ดังนี้
๑. สมัยสามัญ สมัยแรก ประจำปี พ.ศ.๒๕66 ตั้งแต่วันที่ 1-15 กุมภาพันธ์ พ.ศ.๒๕66
๒. สมัยสามัญที่ ๒ ประจำปี พ.ศ.๒๕66 ตั้งแต่วันที่ 1-15 มิถุนายน พ.ศ.๒๕66
๓. สมัยสามัญที่ ๓ ประจำปี พ.ศ.๒๕66 ตั้งแต่วันที่ 1-15 สิงหาคมพ.ศ.๒๕66
๔. สมัยสามัญที่ ๔ ประจำปี พ.ศ.๒๕66 ตั้งแต่วันที่ 1-15 ธันวาคม พ.ศ.๒๕66
๕. สมัยสามัญสมัยแรก ประจำปี พ.ศ.๒๕67 ตั้งแต่วันที่ 1-15 กุมภาพันธ์ พ.ศ.2567

จึงประกาศให้ทราบโดยทั่วกัน
ประกาศ  ณ  วันที่  15 กุมภาพันธ์  พ.ศ.๒๕66
                                (นายณัฐวุฒิ  ฝั่งชลจิตร)
                              ประธานสภาองค์การบริหารส่วนตำบลนาเรียง
